Nel últimu Plenu preguntamos poles obres de la Sienda de Tito Bustillo, preguntamos pol anchor final que va quedar na curva del Picu Ramonón, según el proyectu pocu más de 4,5 metros y l’idea ye que los autobuses que vaigan a la cueva aparquen nel aparcamientu que tien el conceyu en La Güertona, ¿cómo se va a regular el pasu por esa curva?, preguntamos pola peligrosidá de les vigues que van sostener la pasarela, asitiaes nel llugar onde de normal se salen los coches nesa curva, teniendo en cuenta que según el proyectu, entá queden unes faroles qu’asitiar a la derecha d’éstes. Preguntamos el porqué de la non sustitución de gran parte de los bordiellos de formigón que dixebren el carril bici de la calzada. Preguntamos pola desapaición de bona parte de los árboles del paséu, cuando según el proyectu non podíen tocase y pa otres coses el proyectu yera inamovible, y si non que-y lo pregunten al vecinderu d’El Tocote. Preguntamos pola comisión, que la mesma Alcaldesa prometiera inminente nel Plenu anterior, cifrando nun 90% les posibilidaes de que fora na selmana siguiente a dichu Plenu, llástima quedamos nel otru 10%. La única respuesta que l’Alcaldesa nos dio a too ello foi que la comisión celebraríase, y citamos palabres testuales “en cuanto tengamos tolos datos definitivos, porque nesti proyectu tán pasando coses que s’escapen al control de tol mundu”.
Mentanto la fin de selmana del ponte tuvimos pasu alternativu...
#000003